


[image: ]
ОБЩИНСКИ СЪВЕТ- ПИРДОП
2070 град Пирдоп, пл. „Тодор Влайков” №2; тел.: 07 181/52 42, факс: 07 181/57 01;
е-mail: obs@pirdop.egov.bg 
				
ПРОТОКОЛ
ОТ ЗАСЕДАНИЕ НА ПОСТОЯННАТА КОМИСИЯ ПО ОБЩЕСТВЕН РЕД, КУЛТУРА, МЛАДЕЖТА, СПОРТ И ТУРИЗЪМ КЪМ ОБЩИНСКИ СЪВЕТ-ПИРДОП, ПРОВЕДЕНО НА 24.06.2024 ГОДИНА

	Днес, 24.06.2024г. от 13.00ч. в Заседателната зала на община Пирдоп се проведе заседание на Постоянната комисия по обществен ред, култура, младежта, спорт и туризъм към Общински съвет-Пирдоп.

	От състава на Постоянната комисия по обществен ред, култура, младежта, спорт и туризъм присъстваха: Иван Джонгов, Тодор Иванов, Георги Панов, Васил Кафеджиев и Деян Стоев.
          На заседанието присъстваха: кмета на Община Пирдоп, кмета на кметство Душанци, зам. кмета на Община Пирдоп, общинска администрация и общински съветници.
Заседание на Постоянната комисия по обществен ред, култура, младежта, спорт и туризъм беше открито и ръководено от г-н Иван Джонгов – Председател на Постоянната комисия, който прочете проекта за дневен ред, предварително обявен и предоставен на всички членове на постоянните комисии. Думата беше дадена за предложения и становища по проекта за дневен ред.

        Не постъпиха предложения по проекта за дневен ред.
        След проведеното гласуване с 5 гласа „за”, 0  гласа „против” и 0 гласа „въздържал се” от състава на ПК ОРКМСТ,  Постоянната комисия към Общински съвет-Пирдоп - ПК ОРКМСТ,  прие 
РЕШЕНИЕ :
Заседанието да протече при следния ДНЕВЕН РЕД:

1. Докладна записка относно: Проект на Наредба за изменение и допълнение на Наредба за условията и реда за изхвърлянето, събирането, включително разделното, транспортирането, претоварването, оползотворяването и обезвреждането на битови, строителни и масово разпространени отпадъци на територията на община Пирдоп.
                                                                  Докл.: Ангел Геров- Кмет на Община Пирдоп

2. Докладна записка относно: Проект на Правилник за дейността на Общински съвет - Пирдоп, неговите комисии и взаимодействието му с общинската администрация.
                                                        Докл.: Кристина Петкова – Председател ОбС Пирдоп


	Комисията пристъпи към разглеждане на докладните от дневния ред: 

[bookmark: _Hlk167712583]	По т.1 от дневния ред  на  ПК ОРКМСТ, от дневния ред думата беше дадена на    г-н Ангел Геров-Кмет на Община Пирдоп, който запозна Постоянните комисии с Докладна записка относно: Проект на Наредба за изменение и допълнение на Наредба за условията и реда за изхвърлянето, събирането, включително разделното, транспортирането, претоварването, оползотворяването и обезвреждането на битови, строителни и масово разпространени отпадъци на територията на община Пирдоп.
А. Геров: Представи докладната записка. 
Допълнителна информация представи еколога към Община Пирдоп.
          Г-н Иван Джонгов даде думата за становища по Докладна записка.
	
	
	След проведеното гласуване с 5 гласа „за”, 0  гласа „против” и 0 гласа „въздържал се” от състава на ПК ОРКМСТ, Постоянната комисия към Общински съвет-Пирдоп беше прието следното Становище: 
На основание чл.21, ал.2 от ЗМСМА и чл.22, ал.1 от Закона за управление на отпадъците и чл.26, ал.3 и ал.4 от Закона за нормативните актове, Постоянните комисии  предлагат на Общински съвет – Пирдоп да подкрепи следния проект за
 
РЕШЕНИЕ :

Общински съвет Пирдоп приема Наредба за изменение и допълнение на Наредба за условията и реда за изхвърлянето, събирането, включително разделното, транспортирането, претоварването, оползотворяването и обезвреждането на битови, строителни и масово разпространени отпадъци на територията на община Пирдоп, както следва:
§1. Изменя се чл.5, т.2 както следва:
2. Изхвърлянето на масово разпространени отпадъци, обозначени с маркировка за разделно събиране съгласно наредбите по чл. 12, ал. 4 от ЗМСМА, в контейнери за смесени битови отпадъци или смесването с други материали или отпадъци по начин, затрудняващ тяхното последващо рециклиране или оползотворяване, когато в конкретното населено място е създадена система за разделно събиране на съответните масово разпространени отпадъци.
§2. Изменя се чл.5, т.5 както следва:
5. Изваждането от съдовете за разделно събиране на масово разпространени отпадъци, без да е възложено тяхното обслужване.
[bookmark: _Hlk162431629]§3. Изменя се чл.5, т.7 както следва:
7. Паленето на огън, хвърлянето на неугасени цигари, клечки кибрит, жарава и други огнеопасни предмети в контейнери или други съоръжения за отпадъци, както и извършването на огнеопасни и взривоопасни дейности, извън определените за целта места.
§4. Изменя се чл.5, т.9 както следва:
9. Разместването на съдове за отпадъци без съответното разрешение от общинската администрация, разместването на съдове за БО, преобръщане и унищожаване на кошчета за отпадъци, преобръщане на контейнерите.
§5. Създават се нови точки 11, 12, 13, 14, 15, 16, 17, 18, 19, 20 към чл.5 както следва:
11. Разтоварването и/или изхвърлянето на отпадъци извън определените от кмета на общината места, инсталации и съоръжения за обезвреждане и/или оползотворяване.
12. Изхвърлянето по улиците, площадите, парковете, градините, поречията на реките и деретата и други обществени места на битови, строителни, производствени и опасни отпадъци.
13. Транспортирането на насипни материали, селскостопанска продукция, вторични суровини и други от транспортни средства с неуплътнени каросерии и без предпазни мрежи или чергила.
[bookmark: _Hlk159286738]14. Напускането на машини и механизация с неизмити или замърсени гуми, и ходова част от строителни и други обекти, на които се извършват строително-монтажни работи, изкопни работи, товаро-разтоварни дейности и др. 
15. Изливането в канализацията на течни опасни вещества и отпадъци, моторни масла и отпадъчни нефтопродукти.
16. Изхвърлянето на отпадъци през прозорците и балконите (терасите) от жилища, офиси и други обекти.
 17. Изхвърлянето на отпадъци, заемането на тротоарите и уличните платна с амбалаж, стоки или строителни материали, извън необходимото технологично време за извършване на товаро-разтоварните работи и установеният ред.
 18. Изхвърлянето и изгарянето на гуми, пластмаси, смоли и други вещи и материали, създаващи предпоставки за замърсяване на околната среда.
 19. Миенето, гресирането и ремонтирането на моторни превозни средства, с които се замърсяват улиците, тротоарите, паркингите, площадите, зелените площи, междублоковите пространства, местата за отдих и край поречия и водоеми.
20. Разлепването, разпространението на афиши, плакати, листовки, обяви, съобщения, некролози, информационни елементи и др. по стълбовете на улично осветление, електропреносната и електроразпределителната мрежа, стълбовете на контактната мрежа на масов градски транспорт, контейнерите за битови и разделно събрани отпадъци, фасади на сгради, огради, дървета, рекламни елементи и на всяко друго, непредвидено за целта място;
§6. Създава се нов чл.17а, както следва:
Чл. 17а. Превозването на строителни материали, отпадъци или насипни товари се извършва с превозни средства, снабдени с контейнери или добре уплътнени каросерии и здрави покривала.
[bookmark: _Hlk162555140]§7. Чл. 29, ал. 2 се изменя както следва:
[bookmark: _Hlk162555983]Чл. 29. (2) Лицата по ал. 1 са длъжни да осъществяват конкретната дейност, в съответствие с разпоредбите на Наредба за батерии и акумулатори и за негодни за употреба батерии и акумулатори /ДВ, бр.2 / 2013г./ и Наредба № Н-4 от 2 юни 2023 г. за условията и изискванията, на които трябва да отговарят площадките за съхраняване или третиране на отпадъци, за разполагане на съоръжения за третиране на отпадъци и за транспортиране на производствени и опасни отпадъци/ДВ, бр.52 / 2023г./
§8. Чл. 31, ал. 2 се изменя както следва:
[bookmark: _Hlk162556051]Чл. 31. (2) Лицата по ал. 1 са длъжни да осъществяват конкретната дейност в съответствие с разпоредбите Наредба за излязлото от употреба електрическо и електронно оборудване /ДВ, бр. 100 / 2013 г./ и Наредба № Н-4 от 2 юни 2023 г. за условията и изискванията, на които трябва да отговарят площадките за съхраняване или третиране на отпадъци, за разполагане на съоръжения за третиране на отпадъци и за транспортиране на производствени и опасни отпадъци/ДВ, бр.52 / 2023г./

§9. Чл. 32, ал. 2 се изменя както следва:
[bookmark: _Hlk162556145]Чл. 32. (2) Лицата по ал. 1 са длъжни да осъществяват конкретната дейност в съответствие с изискванията на Наредба за отработените масла и отпадъчните нефтопродукти /ДВ бр.2 / 2013 г./ и Наредба № Н-4 от 2 юни 2023 г. за условията и изискванията, на които трябва да отговарят площадките за съхраняване или третиране на отпадъци, за разполагане на съоръжения за третиране на отпадъци и за транспортиране на производствени и опасни отпадъци/ДВ, бр.52 / 2023г./
§10. Чл. 36, ал. 2 се изменя както следва:
[bookmark: _Hlk162556200]Чл. 36. (2) Лицата по ал. 1 са длъжни да осъществяват конкретната дейност в съответствие с изискванията на Наредба за излезлите от употреба моторни превозни средства /ДВ, бр. 7 / 2013 г./ и Наредба № Н-4 от 2 юни 2023 г. за условията и изискванията, на които трябва да отговарят площадките за съхраняване или третиране на отпадъци, за разполагане на съоръжения за третиране на отпадъци и за транспортиране на производствени и опасни отпадъци/ДВ, бр.52 / 2023г./
§11. Създава се нов чл.41, както следва:
Чл. 41. За нарушения на Наредбата и на ЗУО от физически и юридически лица се прилагат разпоредбите на ЗУО.
§12. Приложение № 1 се изменя, като вместо:
Земни маси -  1.5 лв./куб.м.
Строителни отпадъци – 5.0 лв./куб.м.
да се чете:
Земни маси -  2.5 лв./куб.м.
Строителни отпадъци – 8.0 лв./куб.м.

§13. Приложение № 5 се изменя, като вместо: 
	[bookmark: _Hlk166663077]№
	НАИМЕНОВАНИЕ НА ОТПАДЪЦИТЕ
	СТОЙНОСТ – ЛВ. / М3

	1.
	Земни маси 
	1 50

	2.
	Строителни отпадъци
	5 00



да се чете:
	№
	НАИМЕНОВАНИЕ НА ОТПАДЪЦИТЕ
	СТОЙНОСТ – ЛВ. / М3

	1.
	Земни маси 
	2 50

	2.
	Строителни отпадъци
	8 00



Измененията към Наредбата влизат в сила от деня на приемането й. 

[bookmark: _GoBack]
По т.2 от дневния ред  на  ПК ОРКМСТ, думата беше дадена на г-жа Кристина Петкова – Председател на Общински съвет -Пирдоп, която запозна Постоянната комисия с Докладна записка относно: Докладна записка относно: Проект на Правилник за дейността на Общински съвет - Пирдоп, неговите комисии и взаимодействието му с общинската администрация.
				           
	И. Джонгов даде думата за становища по докладната записка 
Отношение взеха:
И. Джонгов: Времената комисия проведе заседание и изпълнихме възложената ни от Общински съвет задача. Имам съображение по този правилник. Не виждам смисъл от образуването на две комисии. В техния състав ще се наруши балана на представителността на групите. Отговорността ще се разпедели и ще се натоварят само определени хора. Има и други неща, с които не съм съгласен.
С. Готев: Голяма част от предложенията в правилника бяха направени от нашата група. Входирахме и оттеглихме работещи предложения. Подкрепям мнението на И. Джонгов. Никой не изрази мнение по броя на комисиите. Предложението за създаване на две комисии, няма да е работещо. Нещата не се дооглеждаха. С вдигането на ръка, нашите избиратели ще добият ясна представа за начина на гласуване по точките от дневния ред.
И. Джонгов: Защо да не се предоставят материалите на хартия? 
В. Кафеджиев: Както тук така и на сесията ще бъде гласувано това, което е публикувано на сайта.
Т. Иванов: Комисията изготви правилник. Защо г-н Готев си оттегли предложенията?
С. Готев: Вие ми казахте, че едно от предложенията е несъвместимо. Защитил съм позицията си пред комисията, общинския съвет и обществеността. 

Не постъпиха други изказвания.

Пристъпи се към гласуване на проекта на решение от докладната записка.
	След проведеното гласуване с 3 гласа „за”, 0  гласа „против” и 2 гласа „въздържал се” от състава на ПК ОРКМСТ, Постоянната комисия към Общински съвет-Пирдоп беше прието следното Становище: 

	На основание чл. 21, ал. 2 и ал. 3 от Закона за местното самоуправление и местната администрация, при спазени изисквания на  чл.26, ал.4 от Закона за нормативните актове и чл.77 от Административно процесуалния кодекс, предлагам, Постоянните комисии  предлагат на Общински съвет – Пирдоп да подкрепи следния проект за
 
РЕШЕНИЕ :

1.Общински съвет-Пирдоп  отменя действието на Правилник на общински съвет-Пирдоп по чл.21, ал.3 от ЗМСМА, утвърден с Решение №7 от Протокол №4/24.11.2015 г. на Общински съвет – Пирдоп , актуализиран с Решение №39 по Протокол №5 от 26.04.2018 г., в сила от 18.05.2018 г., Решение №85 по Протокол №10 от 30.08.2018 г., в сила от 20.09.2018 г., допълнен и актуализиран с Решение № 21,22,24, 25 и 26 по Протокол №2 от 27.02.2020 г., в сила от 27.02.2020 г., допълнен с Решение №137 по Протокол №12 от 26.11.2020 г., в сила от 18.12.2020 г., допълнен с Решение № 4 по Протокол №1 от 27.01.2022 г., в сила от 18.12.2020 г., допълнен с Решение №4 на Общински съвет – Пирдоп  по Протокол №1 от заседание на Общински съвет – Пирдоп проведено на 27.01.2022г.;

2.Общински съвет-Пирдоп  приема Правилник за организацията и дейността на Общински съвет- Пирдоп, неговите комисии и взаимодействието му с общинската администрация.

	Поради изчерпване на дневния ред, заседанието беше закрито.



Протоколист: М. Кръстева                        ПРЕДСЕДАТЕЛ НА ПК ОРКМСТ										                       ИВАН ДЖОНГОВ  

